English: Thank you for the comments and questions. Starting with your points about the co-operative economy, as you'd expect, being a Labour and Co-operative Member of the Senedd, it's something that I'm especially interested in. Of course, there are views across the Chamber. I recall Huw Irranca-Davies's debate on the potential for a Welsh Marcora law, and the work that I'm doing with him and the Wales Co-operative Centre to look at what is possible. Some parts of the Marcora law in Italy aren't possible because we don't have all the powers within that. But, rather than saying, 'Here are all the things that I can't do', what I said in that conversation with Huw Irranca-Davies and the Wales Co-operative Centre is that I want to look at what we can do, to understand how that will help us to meet our target, not only to double the number of worker-owned businesses within this Senedd term, but what more we can do to give the co-operative economy a stronger role in our future. Because I recognise that there are a number of significant positives. And picking up from the Conservative questions earlier on, actually, if we're going to increase and improve the resilience of the foundational economy, actually, co-operatives have a large part to play, as well as being organisations that can run in medium- and large-sized businesses around the country as well. So, I'm very keen on the co-operative and mutuals sector. I heard what you had to say about the development bank, and whether more funding would be needed. It's part of an ongoing conversation that we've had with the development bank, and the objectives that I've set for them for the rest of this term. I have to say that I've been broadly impressed with the way that the development bank have gone about being creative in meeting some of the challenges as we've come out of the crisis, and I'm looking forward to seeing them continue to invest. They have a strong reputation for providing not just finance, but advice alongside businesses as well. There are a number of specific areas where they already work. They have got a £25 million management succession fund, which is about management buy-outs. They've also got access for larger worker buy-outs for the flexible investment fund. But, really, the main part of this will come down to the bespoke advice that people can get from, for example, the Wales Co-operative Centre. As I set out in my statement, I've recently increased a further £0.5 million to help the Wales Co-operative Centre. We've also been able, in a longer term project, to have the £11 million European regional development fund match fund a project that the Wales Co-operative Centre have run. The challenge is that, as we move forward, post EU funding, those funds are under even more pressure than before, and, when I talked in my statement and in previous statements about the pressure that's on the budgets, that means that if I choose to carry on funding that area - and I do expect I'll have something to say about our work with the Wales Co-operative Centre for the future - there are other parts of what the economy department has been able to do in the past that we won't be able to do at the same scale and level, but I do think this is part of the answer to deal with some of the skills challenges you mentioned later on. But the best answer, of course, is for an attack of common sense and fulfilment of very clear manifesto pledges on Wales and the rest of the UK not losing out on a penny of EU replacement funds. As it stands, the comprehensive spending review and budget sets out that every part of the UK that previously had EU funds is going to lose out to a significant degree. That said, I'm hopeful, although not certain, that the department for levelling up will reach a different position on the Welsh Government's role in discussion and decision making about those funds, while still continuing to make the case for the full amount of funds to be paid. And that, I think, comes back to your final points. I appreciate that Scotland have a just transition commission. I don't think that a commission in itself will necessarily deal with all the issues we want; it's really about what we choose to do. And from a policy point of view, myself and the climate change Ministers are very clear that, in wanting to see a transition to a net-zero economy, there are real opportunities, but there has to be a just transition for people in work now. We don't want to throw a group of people onto one side and ignore the skills and experience they've got as we're looking to create new industries. That's particularly important given that we have a shortage of labour and skills, so we're going to need to make use of people who already have skills and certainly want an economic future as well. It's also, though, why, in the employability and skills plan that we recently published, we were very clear that we are aiming more of our support at people furthest from the labour market. So, it doesn't mean we're not going to achieve our apprenticeship target. It doesn't mean we're not going to carry on investing in training and skills and people close to the labour market where we can make a difference. But, as the Department for Work and Pensions is more active in some of that space, we are looking to make sure that our interventions support people who are furthest away, and often people with a disability, often people that look like me, and often women who want to either return to the workplace or enter the workplace for the first time, and the fact that, whilst we have made real progress on dealing with our economic inactivity rates in Wales, we're still slightly behind the UK average. So, that's where we're looking to focus our attention and our efforts, and I hope that will aid not just part of the just transition in people who are already in work, but to get people into work who aren't currently at present.
Welsh: Diolch am y sylwadau a'r cwestiynau. Gan ddechrau gyda'ch pwyntiau am yr economi gydweithredol, fel y byddech chi'n ei ddisgwyl, gan fy mod i'n Aelod Llafur a Chydweithredol o'r Senedd, mae'n rhywbeth y mae gennyf i ddiddordeb arbennig ynddo. Wrth gwrs, mae safbwyntiau ar draws y Siambr. Cofiaf ddadl Huw Irranca-Davies ar y posibilrwydd o gael cyfraith Marcora Cymru, a'r gwaith yr wyf i'n ei wneud gydag ef a Chanolfan Cydweithredol Cymru i ystyried yr hyn sy'n bosibl. Nid yw rhai rhannau o gyfraith Marcora yn yr Eidal yn bosibl oherwydd nad oes gennym ni'r holl bwerau o fewn hynny. Ond, yn hytrach na dweud, 'Dyma'r holl bethau na allaf i eu gwneud', yr hyn a ddywedais i yn y sgwrs honno gyda Huw Irranca-Davies a Chanolfan Cydweithredol Cymru yw fy mod i eisiau ystyried yr hyn y gallwn ni ei wneud, i ddeall sut y bydd hynny'n ein helpu ni i gyrraedd ein nod, nid yn unig i ddyblu nifer y busnesau sy'n eiddo i weithwyr yn ystod tymor y Senedd hon, ond beth arall y gallwn ni ei wneud i roi rhan gryfach yn ein dyfodol i'r economi gydweithredol. Gan fy mod yn cydnabod bod nifer o bethau cadarnhaol sylweddol. A gan gyfeirio at gwestiynau'r Ceidwadwyr yn gynharach, mewn gwirionedd, os ydym ni eisiau cynyddu a gwella cadernid yr economi sylfaenol, mewn gwirionedd, mae gan fentrau cydweithredol ran fawr i'w chwarae, yn ogystal â bod yn sefydliadau sy'n gallu gweithredu mewn busnesau canolig a mawr ledled y wlad hefyd. Felly, rwy'n hoff iawn o'r sector cydweithredol a chydfuddiannol. Clywais i'r hyn yr oedd gennych chi i'w ddweud am y banc datblygu, ac a fyddai angen mwy o arian. Mae'n rhan o sgwrs barhaus yr ydym ni wedi'i chael gyda'r banc datblygu, a'r amcanion yr wyf i wedi'u gosod ar eu cyfer am weddill y tymor hwn. Mae'n rhaid i mi ddweud bod y ffordd y mae'r banc datblygu wedi mynd ati i fod yn greadigol wrth ymateb i rai o'r heriau wrth i ni ddod allan o'r argyfwng wedi creu argraff fawr arnaf i, ac rwy'n edrych ymlaen at eu gweld yn parhau i fuddsoddi. Mae ganddyn nhw enw da am ddarparu nid yn unig gyllid, ond cyngor ochr yn ochr â busnesau hefyd. Mae nifer o feysydd penodol lle maen nhw eisoes yn gweithio. Mae ganddyn nhw gronfa olyniaeth rheoli gwerth £25 miliwn, sy'n ymwneud â rheolwyr yn prynu cwmniau. Mae ganddyn nhw hefyd fynediad i'r gronfa fuddsoddi hyblyg ar gyfer gweithwyr yn prynu cwmniau mwy. Ond, mewn gwirionedd, bydd prif ran hyn yn deillio o'r cyngor pwrpasol y gall pobl ei gael gan Ganolfan Cydweithredol Cymru, er enghraifft. Fel y nodais i yn fy natganiad, yr wyf i wedi cynyddu £0.5 miliwn arall yn ddiweddar i helpu Canolfan Cydweithredol Cymru. Rydym ni hefyd wedi gallu, mewn prosiect tymor hwy, cael arian cyfatebol cronfa ddatblygu ranbarthol Ewrop gwerth £11 miliwn ar gyfer prosiect y mae Canolfan Cydweithredol Cymru wedi'i gynnal. Wrth i ni symud ymlaen, yr her yw, ar ôl cyllid yr UE, fod y cyllid hwnnw o dan fwy byth o bwysau nag o'r blaen, a phan wnes i sôn yn fy natganiad ac mewn datganiadau blaenorol am y pwysau sydd ar y cyllidebau, mae hynny'n golygu, os ydw i'n dewis parhau i ariannu'r maes hwnnw - ac rwy'n disgwyl y bydd gennyf i rywbeth i'w ddweud am ein gwaith ni gyda Chanolfan Cydweithredol Cymru ar gyfer y dyfodol - mae rhannau eraill o'r hyn y mae adran yr economi wedi gallu'i wneud yn y gorffennol na fyddwn ni'n gallu ei wneud ar yr un raddfa a lefel, ond rwy'n credu bod hyn yn rhan o'r ateb i ymdrin â rhai o'r heriau sgiliau y gwnaethoch chi sôn amdanyn nhw yn ddiweddarach. Ond yr ateb gorau, wrth gwrs, yw pwl o synnwyr cyffredin a chyflawni addewidion maniffesto clir iawn ar Gymru a gweddill y DU heb golli ceiniog o gronfeydd sy'n cymryd lle cyllid yr UE. Fel y mae ar hyn o bryd, mae'r adolygiad cynhwysfawr o wariant a'r gyllideb yn nodi y bydd pob rhan o'r DU a oedd yn manteisio ar gronfeydd yr UE o'r blaen ar ei cholled i raddau helaeth. Wedi dweud hynny, rwy'n obeithiol, er nad yn sicr, y bydd yr adran ar gyfer codi'r gwastad yn dod i safbwynt gwahanol ar ran Llywodraeth Cymru ynghylch trafod a gwneud penderfyniadau am y cronfeydd hynny, wrth barhau i gyflwyno'r achos dros dalu'r swm llawn o arian. Ac mae hynny, rwy'n credu, yn dod yn ôl at eich pwyntiau olaf. Rwy'n sylweddoli bod gan yr Alban gomisiwn pontio teg. Nid wyf i'n credu y bydd comisiwn ynddo'i hun o reidrwydd yn ymdrin â'r holl faterion fel y byddem yn dymuno; mae'n ymwneud mewn gwirionedd â'r hyn yr ydym ni'n dewis ei wneud. Ac o safbwynt polisi, yr wyf fi a'r Gweinidogion newid hinsawdd yn glir iawn, wrth ddymuno gweld newid i economi sero net, fod cyfleoedd gwirioneddol, ond rhaid cael pontio teg i bobl sydd mewn gwaith nawr. Nid ydym ni eisiau taflu grŵp o bobl i'r naill ochr ac anwybyddu'r sgiliau a'r profiad sydd ganddyn nhw wrth i ni geisio creu diwydiannau newydd. Mae hynny'n arbennig o bwysig o gofio bod gennym ni brinder llafur a sgiliau, felly bydd angen i ni ddefnyddio pobl sydd eisoes â sgiliau ac yn sicr eisiau dyfodol economaidd hefyd. Fodd bynnag, dyma pam, yn y cynllun cyflogadwyedd a sgiliau y gwnaethom ni ei gyhoeddi yn ddiweddar, yr oeddem ni'n glir iawn mai ein nod yw rhoi mwy o'n cefnogaeth i bobl sydd bellaf i ffwrdd o'r farchnad lafur. Felly, nid yw'n golygu nad ydym ni'n mynd i gyrraedd ein targed prentisiaeth. Nid yw'n golygu nad ydym ni'n mynd i barhau i fuddsoddi mewn hyfforddiant a sgiliau a phobl sy'n agos at y farchnad lafur lle gallwn ni wneud gwahaniaeth. Ond, gan fod yr Adran Gwaith a Phensiynau yn fwy gweithgar mewn rhywfaint o'r maes hwnnw, rydym ni'n ceisio sicrhau bod ein hymyriadau'n cefnogi pobl sydd bellaf i ffwrdd, ac yn aml pobl ag anabledd, yn aml pobl sy'n edrych fel fi, ac yn aml menywod sydd eisiau naill ai ddychwelyd i'r gweithle neu fynd i mewn i'r gweithle am y tro cyntaf, a'r ffaith, er ein bod ni wedi gwneud cynnydd gwirioneddol o ran ymdrin â'n cyfraddau anweithgarwch economaidd yng Nghymru, rydym yn dal ychydig y tu ôl i gyfartaledd y DU. Felly, dyna lle'r ydym yn ceisio canolbwyntio ein sylw a'n hymdrechion, a gobeithio y bydd hynny'n helpu nid yn unig rhan o'r pontio teg i bobl sydd eisoes mewn gwaith, ond i gael pobl i mewn i waith nad ydyn nhw ar hyn o bryd.